እቲ ሕዚ ኣብ ኵዕሶ እግሪ ኾነ ኣብ ኣትሌቲክስ ዘሎ ምልዕዓላት ናበይ ከምዘምርሕ ይእንፍት። "ኣነን ንስኻን ዕድመ ሂቡና ንርኣዮ'ምበር ትግራይና ኣብ ዓሰርተ ዓመታት ዓባይ ማእከል ስፖርቲ ክትኸውን እያ" ክብል ይትስፍው። እዚ ዝኾነሉ ምኸንያት ብትምኒት ኣይኮነን። ሕልሚ'ውን ኣይኮነን። ዝረአ ነገር ኣሎ- እዩ ዝብል። "ማሕበረሰብና ጠንካራ እዩ። እቲ ጥንካሬ ዘበናዊ ምግባር ጥራሕ እዩ ዘድሊ። ከባቢና'ውን ነዚ ዝተመቸወ እዩ" ይብል። እዚ ክውን ንክኸውን ግን፡ ክግበሩ ኣለዎም ዝብሎም ሓሳባት ኣለው። ናብቲ ቢሮ ስፖርትን መናእሰይን፡ ናይቲ መንእሰይን ናይቲ ሞያን ስምዒት ዝርደኦም ሰብ ሞያ እንተዝኣትውዎ ይብል። ከምኡ ድማ ማሕበረሰብና ንስፖርቲ ግቡእ ዋጋ ክህቦ ይምሕፀን። ማሕበረሰብና ሕዚ እኹል ዋጋ ኣይህቦን ዝብል ስክፋት ዘለዎ ይመስል። "መብዛሕትና ተጋሩ ኣብ ስፖርቲ ዘለና አረዳድኣ ንኡስ እዩ። ስፖርቲ: ስራሕ ምፍታሕ ማለት እዩ። ወይ ሱቕ ኢሉ ናይ ሰነፍ ስራሕ ኣምሲልና ኢና ንሪኦ።" ይብል፤ እዚ ኣረኣእያ ክልወጥ ከምዘለዎ ብምትሕስሳብ። "ሰባት ካብ 12 ዓመታት ተማሂረ፡ 12 ዓመት ኣብ ስፖርቲ ጸኒሐ ፕሮፌሽናል ከኾን'የ ዝብልሉ እዋን ኢና በጺሕና ዘለና:: ኣብ ስፖርቲ ዘለና አረደዳድአ እንተተማሓይሹ ለውጢ ክመጽእ ይኽእል እዩ" ኢሉ። እቲ ዝህቦ ረብሓ፡ ንብራዚል ከም ኣብነት ይጠቅስ። ኵዕሶ ተጻወትቲ እታ ዓዲ ንሃገሮም ክንደይ ዝኣክል ኣታዊ ከምዘእትው፡ ክንደይ ዝኣክል ዓዶም ከምዘላለዩ የዘኻኽር። ተጻወትቲ ዘረባ ኣሰልጠንቶም ምስ ዘይሰምዑ ኣትሌት ዘርእሰናይ ታደሰ፡ "ኣትለቲክስ ኣብ ኤርትራ ይዓቢ'ሎ" ንገሬ: እቲ ዝዓበየ ጥቕሚ: ቁጠባዊ ረብሓታት እዩ። ትግራይ ንዓለም ኣብ ምፍላጥ ስፖርት ዓብይ እጃም ከምዘለዎ ድማ ይዛረብ። ኣብ ትግራይ ዘለዉ ጸጋታት ቱሪዝም ብዝግባእ ኣይተፋለጡን ኢሉ ይኣምን። ነዚ ድማ ስፖርት ዘይትካእ ግደ ኣለዎ። ገለ እዋናት ኣብ መንጎ ክልላት ኮነ ወረዳታት ጥዕና ዘይብሉ ንሕንሕ እንትፍጠር ይረአ። ስፖርት ንሓድነት እንትበሃል ብኣንጻሩ ክኸውን ግን ይረአ ዝብል ሕቶ ኣልዒልናሉ። "መትከል ስፖርቲ ኣብ ዝኸድካ ኬድካ ሓንቲ እያ። ስፖርቲ ንሰላም፣ ንፍቕሪን ሓድነትን እያ ትብል። እዚኣ ኣብ ሃገር ኮነ ኣብ ክልል ክሳብ ታሕቲ ኣብ ቁሸት ተሰርሕ እያ። ኣብ ዓለም ውን ትሰርሕ እያ። እቶም ካብዚ ውጽእ ዝበሉ ኣታሓሳስባታትን ስምዒታትን ንስፖርቲ ብትኽክል ካብ ዘይምርዳእ ዝነቐሉ እዮም" ይብል። ምንጪ ስእሊ, Michael Steele "ናይ ስፖርቲ ማልያ ተኸዲነ: ክኾና ዝኽእል ስፖርተኛ ጥራሕ እያ። ፍቕሪ ክሓስብ ኣለኒ፡ ሰላም ክሓስብ ኣለኒ" ኢሉ። "ክልተ ሓውን ሓሰርን ዝኮኑ ዓድታት ኮነ ውልቀሰባት ኣብ ስፖርቲ ሓደ እዮም። ብፍላይ ኣብዚ ሕዚ እዋን ኣብ ትግራይ ተፈጢሩ ዘሎ ስምዒት፡ ስፖርት ክንደየናይ ሓያል ምዃኑ እዩ ዘርኢ-ይብል። ጋንታ ኵዕሶ እግሪ መቐለ-ሰብዓ እንደርታ ሻምፕዮን ፕሪምየር ሊግ እዚ ዓመት 2011 ዓ/ም ድማ ኮይና። ኣትሌት ገብረእህዚኣብሄር: ብፍላይ ንጋንታታት መቐለ ሰብዓ እንደርታ፤ ወልዋሎ-ዓድግራትን ስሑል ሽረን ብርሕቐት ይከታተሎም ከምዝነበረ ይዛረብ። ወልዋሎ ዓሚ ዝበጽሓ በደልን ቅጽዓትን ይዝክር። ብድሕሪት ኮይኑ ዝከኣሎ ይሰርሕ ከምዝነበረ'ውን ይዛረብ። መቐለ 70-እንደርታ ድማ ብፍላይ ነቲ ፕሪሚየር ሊግ መሪሕነት ከመይ ክተቐጽሎ ከምዘለዋ ብዙሕ ንሰርሖ ስራሕቲ ነይሩ ይብል። ምስ ኣሰልጣኒ እታ ክለብ ውን ሓቢሮሞ ከምዝሰርሑ ይዛረብ። እቶም ብድሆታት ብኸመይ ክሕለፉ ከም ዘለዎም ምስ ዝምልከቶም ኣካላት ከም ዝዘትይሉ'ውን ይዛረብ። "ስልጣን ንጸቕጢ ደም ኣቃሊዑኒ እዩ" ሃይሌ ገብረስላሴ ፍርቂ-ልምሰት ዘለዎ ኣትለት ኣብ ነፋሪት 'ኣብ ጥርሙስ ክሸይን ተገዲዱ' ብፍላይ ጋንታ መቐለ 70-እንደርታ ካብቲ ዝነበረቶ ደረጃ ናይ ምውራድ ዝንባለ ምስ ኣርአየተ "ከብድና ደጊፍናያ ኢና ነይርና" ይብል። ኣብ መበል 26 ጸዋተኦም ኣብ ስታድዮም ትግራይ ተረኺቡ፡ "ኣጀኹም!
